সপ্তাহের প্রথম দিন কর্মব্যস্ত কলকাতা। হাওড়া-শিয়ালদহে লোক চলাচল অন্য কাজের দিনের মতোই। বিমানবন্দরেও পরিবহণ সচল। যাত্রীরা অসুবিধায় পড়েননি। উল্টোডাঙা, ভিআইপি রোড থেকে লেকটাউন। সব জায়গাতেই দোকান বাজার খুলেছে। কাজে বেরিয়েছেন যাঁরা তাঁদের বাস বা ট্যাক্সি পেতে কোনও অসুবিধা হয়নি। মেট্রো চলাচল যথারীতি হচ্ছে ঘড়ি ধরে।
 ওয়েব ডেস্ক: সপ্তাহের প্রথম দিন কর্মব্যস্ত কলকাতা। হাওড়া-শিয়ালদহে লোক চলাচল অন্য কাজের দিনের মতোই। বিমানবন্দরেও পরিবহণ সচল। যাত্রীরা অসুবিধায় পড়েননি। উল্টোডাঙা, ভিআইপি রোড থেকে লেকটাউন। সব জায়গাতেই দোকান বাজার খুলেছে। কাজে বেরিয়েছেন যাঁরা তাঁদের বাস বা ট্যাক্সি পেতে কোনও অসুবিধা হয়নি। মেট্রো চলাচল যথারীতি হচ্ছে ঘড়ি ধরে। এদিকে, বন্‍‍ধের দিন তথ্যপ্রযুক্তি শিল্পে হাজিরায় ভাটা নেই। সল্টলেক সেক্টর ফাইভের কর্পোরেট অফিসগুলি খোলা রয়েছে। অনুসারী শিল্পগুলি অর্থাত্‍ দোকানপাট খুলেছে। প্রায় সবকটি অফিসেই প্রথম শিফটে হাজিরা স্বাভাবিক। সেক্টর ফাইভে পরিবহণও সচল। তথ্যপ্রযুক্তি কর্মীরা জানিয়েছে, অফিসে পৌছতে কোনও অসুবিধা হয়নি তাঁদের। অন্যদিকে, মহিলা বাম কর্মীদের ওপর হাত তুলেছেন পুরুষ পুলিস কর্মীরা। এই অভিযোগ তুলে লেকটাউন থানা অবরোধ করল সিপিএম। আজ সকালে লেকটাউনে যশোর রোড অবরোধ করেন বন্‍ধ সমর্থকরা। নিরাপত্তার দায়িত্বে থাকা পুলিসকর্মীদের সঙ্গে তাঁদের ধস্তাধস্তি বেঁধে যায়।